**Zmluva o  spracúvaní osobných údajov sprostredkovateľom**

uzatvorená podľa ustanovenia čl. 28 Nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a voľnom pohybe takýchto údajov v spojitosti s § 34 zákona č. 18/2018 Z. z. o ochrane osobných údajov

(ďalej iba „**Zmluva**“)

**Prevádzkovateľ:**

Obchodné meno: **....................................**

Sídlo: ....................................

IČO: ....................................

Právna forma: ....................................

Zapísaný: ....................................

Zastúpený: ....................................

(ďalej iba „**Prevádzkovateľ**“)

**a**

**Sprostredkovateľ:**

Obchodné meno: **Lemonweb s.r.o.**

Sídlo: Matúškovo 333, 925 01 Matúškovo

IČO: 46 424 849

Právna forma: Spoločnosť s ručením obmedzením

Zapísaný: Obchodný register vedený Okresným súdom Trnava, oddiel: Sro, vložka č. 28392/T

Zastúpený: Róbert Kubovics

(ďalej iba „**Sprostredkovateľ**“)

(ďalej iba „**Zmluvné strany**“)

**I.**

**Predmet a doba spracovania**

1. Predmetom tejto Zmluvy je poverenie Sprostredkovateľa Prevádzkovateľom spracúvaním osobných údajov.
2. Osobné údaje sa budú spracúvať odo dňa účinnosti tejto Zmluvy.

**II.**

**Povaha a účel spracúvania osobných údajov**

1. Povahou spracúvania osobných údajov je ich spracúvanie automatizovaných prostriedkami a neautomatizovanými prostriedkami spracúvania.
2. Účelom spracúvania osobných údajov je poskytovanie IT služieb.

**III.**

**Názvy informačných systémov**

1. Názvy informačných systémov sú:

...........................................................................…

...........................................................................…

...........................................................................…

..............................................................................

**IV.**

**Zoznam a  rozsah spracúvaných osobných údajov**

1. Sprostredkovateľ má prístup k osobným údajom prevádzkovateľa v rozsahu všetkých osobných informácií nachádzajúcich sa na webovej stránke.

**V.**

**Okruh dotknutých osôb**

1. Dotknutými osobami v zmysle tejto Zmluvy sú: zákazníci Prevádzkovateľa.

**VI.**

**Povinnosti sprostredkovateľa**

1. Osobné údaje prevádzkovateľa sú  dostupné pre sprostredkovateľa z dôvodu správy reklamy a bezpečnostnej služby webu, ale neoprávňujú sprostredkovateľa k ich spracovaniu, len na základe písomných pokynov prevádzkovateľa.
2. Sprostredkovateľ je povinný dodržiavať platnú právnu úpravu dotýkajúcu sa ochrany osobných údajov, a to predovšetkým nariadenie Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a voľnom pohybe takýchto údajov (ďalej len ako „Nariadenie“) a zákon č. 18/2018 Z. z. o ochrane osobných údajov (ďalej len ako „zákon o ochrane osobných údajov“), ale aj iných vykonávacích predpisov (ďalej len „platná právna úprava“).
3. V prípade potreby, sprostredkovateľ nakladá s osobnými údajmi osobne a neposkytuje ich žiadnej ďalšej osobe, s výnimkou, ak na spracúvanie osobných údajov ďalším sprostredkovateľom získal sprostredkovateľ osobitný písomný súhlas alebo ak sa poverenie vykonalo na základe všeobecného písomného súhlasu.
4. Sprostredkovateľ má povinnosť zachovávať mlčanlivosť.
5. Sprostredkovateľ má povinnosť, v prípade pokynov prevádzkovateľa, získané osobné údaje zabezpečiť zálohovaním na externých nosičoch, ktoré budú zabezpečené proti zneužitiu osobných údajov v nich nahratých.
6. Sprostredkovateľ je povinný dodržiavať podmienky zapojenia ďalšieho sprostredkovateľa podľa čl. 28 Nariadenia. Sprostredkovateľ berie na vedomie, že ďalšieho sprostredkovateľa nesmie poveriť spracúvaním osobných údajov bez predchádzajúceho písomného súhlasu alebo na základe všeobecného písomného súhlasu.
7. Pokiaľ Sprostredkovateľ zistí nevhodnosť prevádzaných operácií, pokynov či porušenie platnej právnej úpravy dotýkajúcej sa ochrany osobných údajov, je povinný bezodkladne informovať Prevádzkovateľa.
8. V prípade, že dôjde k narušeniu bezpečnosti spracúvaných osobných údajov, je Sprostredkovateľ povinný bezodkladne informovať o povahe a rozsahu porušenia bezpečnosti Prevádzkovateľa.
9. Sprostredkovateľ na požiadanie Prevádzkovateľa poskytne požadované osobné údaje spracúvané na základe tejto Zmluvy.
10. Sprostredkovateľ bude plniť aj ďalšie pokyny Prevádzkovateľa, ktoré nie sú výslovne uvedené v tejto Zmluve, no týkajú sa spracovania osobných údajov. Pôjde napr. o výmaz osobných údajov na základe podnetu dotknutej osoby, opravu osobných údajov na základe podnetu dotknutej osoby a pod.
11. Po ukončení tejto Zmluvy je Sprostredkovateľ povinný neodkladne vymazať zo svojej databázy všetky osobné údaje, ktoré boli získavané na účely plnenia tejto Zmluvy.
12. Sprostredkovateľ je povinný poskytnúť Prevádzkovateľovi informácie potrebné na preukázanie plnenia povinností a poskytnúť mu súčinnosť v rámci auditu ochrany osobných údajov a na požiadanie kontroly zo strany Prevádzkovateľa.

**VII.**

**Prevádzkovateľ**

1. Prevádzkovateľ je oprávnený kedykoľvek počas účinnosti tejto Zmluvy požiadať Sprostredkovateľa o poskytnutie spracúvaných osobných údajov.
2. Prevádzkovateľ sa zaväzuje poskytnúť Sprostredkovateľovi všetku súčinnosť za účelom plnenia tejto Zmluvy.
3. Prevádzkovateľ je oprávnený kedykoľvek počas účinnosti tejto Zmluvy požadovať od Sprostredkovateľa písomné podklady preukazujúce súlad spracúvania osobných údajov s platnou právnou úpravou.
4. Prevádzkovateľ súhlasí s tým, že sprostredkovateľ môže poveriť spracúvaním osobných údajom aj ďalšiu osobu – subdodávateľa. Subdodávateľ spracúva osobné údaje a zabezpečuje ich ochranu na zodpovednosť sprostredkovateľa; sprostredkovateľ zodpovedá za výber subdodávateľa. Ustanovenia zákona o ochrane osobných údaje, ktoré sa vzťahujú na sprostredkovateľa sa vzťahujú aj na subdodávateľa. Na subdodávateľa sa nahliada ako na sprostredkovateľa.
5. Sprostredkovateľ je povinný vopred informovať prevádzkovateľa o poverení ďalšieho sprostredkovateľa, ak sa poverenie vykonalo na základe všeobecného písomného súhlasu.

**VIII.**

**Vyhlásenie Prevádzkovateľa**

1. Prevádzkovateľ prehlasuje, že pri výbere Sprostredkovateľa dbal na jeho odbornú, technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov súlade so zákonom a nariadením.

**IX.**

**Trvanie zmluvy**

1. Táto zmluva sa uzatvára na dobu neurčitú.
2. Prevádzkovateľ aj Sprostredkovateľ sú oprávnení túto zmluvu vypovedať aj bez uvedenia dôvodu. Výpovedná lehota j 1 mesiac a začína plynúť prvý dňom mesiaca nasledujúceho po mesiaci, v ktorom bola výpoveď doručená druhej zmluve strane.
3. Účinky doručenia sú splnené aj vtedy, ak príjemca výpovede túto nevyzdvihol v odbernej lehote alebo prevzatie písomnosti bezdôvodne odmietol.

**X.**

**Spoločné a záverečné ustanovenia**

1. Zmluvné strany vyhlasujú, že si Zmluvu prečítali, jej obsahu porozumeli, že nebola uzatvorená v časovej tiesni alebo za inak nevýhodných podmienok a na základe svojho súhlasu pripájajú svoje podpisy.
2. Táto zmluva je vyhotovená v 2 vyhotoveniach, z čoho si každá zmluvná strana ponechá jedno vyhotovenie.
3. Veci neupravené touto Zmluvou sa riadia príslušnými ustanoveniami Nariadenia alebo zákona o ochrane osobných údajov.
4. Akákoľvek úprava vzťahov medzi Prevádzkovateľom a Sprostredkovateľom sa vykoná formou dodatku k tejto Zmluve, ktorý bude podpísaný oboma zmluvnými stranami.
5. Táto Zmluva nadobúda účinnosť dňom podpisu oboma zmluvnými stranami.

V ................. dňa ................. V ................. dňa .................

............................................. .............................................